LT Europos Sąjungos oficialusis leidinys C 105/3

Valstybių narių perduotos informacijos apie suteiktą valstybės pagalbą pagal 2003 m. gruodžio 23 d. Komisijos reglamentą (EB) Nr. 1/2004 dėl EB sutarties 87 ir 88 straipsnių taikymo valstybės pagalbai mažosioms ir vidutinėms įmonėms, kurios verčiasi žemės ūkio produktų gamyba, perdirbimu ir prekyba, santrauka

(2005/C 105/03)

Pagalbos numeris: XA 66/04

Valstybė narė: Jungtinė Karalystė

Regionas: Anglija

Pagalbos schemos pavadinimas arba įmonės, gaunančios individualią pagalbą, pavadinimas: Žemės ūkio veiklos programa (Anglija)

Teisinis pagrindas: Ši schema nėra numatyta įstatymuose. Agriculture Act 1986 (1 skirsnis) yra teisinis pagrindas, kuriuo remdamasi vyriausybė gali konsultuoti bet kuriais žemės ūkio veiklos klausimais.

Planuojamos metinės išlaidos pagal schemą: £800 000

Maksimalus pagalbos intensyvumas: Pagalbos intensyvumas yra 100 %.

Įgyvendinimo data: Nuo gruodžio 1 d. ūkininkai galės užsiregistruoti, pirmieji susitikimai vyks 2004 m. gruodžio 6 d. arba vėliau.

Pagalbos schemos arba individualios pagalbos trukmė: Schema bet kuriuo metu galės pasinaudoti nauji dalyviai. Schemoje numatyta veikla bus vykdoma po 2004 m. gruodžio 6 d. ir iki 2005 m. kovo 24 d. Programa baigiasi 2005 m. kovo 31 d.

Pagalbos tikslas: Sektorių vystymas. Ši programa yra skirta žemės ūkio veiklą vykdantiems ūkininkams. Šios programos, kurią sudaro įvairios konferencijos, darbo grupės ir seminarai, tikslas — padėti ūkininkams suprasti aktualius klausimus, galinčius daryti poveikį jų veiklai, pvz., BŽŪP reforma, vandens baseinus tausojantis ūkininkavimas ir susipažinimas su naujomis aplinkos valdymo sistemomis (Environmental Stewardship Schemes). Tai pakeltų profesionalumo lygį sektoriuje.

Pagalba išmokama laikantis Reglamento Nr. 1/2004 14 straipsnio nuostatų, o dengiamos išlaidos yra mokymo programų organizavimo ir vykdymo išlaidos.

Sektorius(-iai), kuriam(-iems) taikoma pagalbos schema: Schema taikoma tik žemės ūkio produktų gamybą vykdančioms įmonėms. Schema gali pasinaudoti bet kokią žemės ūkio produkciją gaminančios įmonės.

Pagalbą teikiančios institucijos pavadinimas ir adresas:

Department for Environment, Food & Rural Affairs Farm Advice Unit Rural Development Service Area 4A, Ergon House Horseferry Road London Jungtinė Karalystė SW1P 2JR

Tinklalapis: www.defra.gov.uk/farm/state-aid/setup/exist-exempt.htm

Paspauskite nuorodą „Farming Activities Programme (England)“. Arba galite tiesiog atsidaryti

www.defra.gov.uk/farm/state-aid/setup/schemes/fap-england.pdf

Pagalbos Nr.: XA Nr. 49/04

Valstybė narė: Italija

Regionas: Friuli Venezia Giulia autonominis regionas

Pagalbos schemos arba įmonės, gaunančios individualią pagalbą pavadinimas: Reglamentas, nustatantis finansinės pagalbos, skirtos rekapitalizuoti Regiono įstatymo 20/1992 31 straipsnyje nurodytus žemės ūkio kooperatyvus ir jų konsorciumus, teikiamos pagal regiono įstatymo 80/82 ir jo paskesnius dalinius pakeitimus ir papildymus, 5 straipsnio n punktą, teikimo kriterijus ir tvarką.

Teisinis pagrindas: Legge regionale 17 luglio 1992, n. 20 (art. 31) — „Modificazioni ed integrazioni alla legge regionale 29 marzo 1988, n. 16, in materia di apicoltura e alla legge regionale 20 novembre 1982, n. 80, concernente il Fondo di rotazione regionale. Norme di interpretazione, modificazione ed integrazione di altre leggi regionali nel settore dell' agricoltura. Interventi di razionalizzazione, ammodernamento e sviluppo di alcuni comparti produttivi del settore primario“.

Pagal šią schemą planuojamos metinės išlaidos arba bendra įmonei suteiktos individualios pagalbos suma: Pagal šią schemą planuojamos didžiausios metinės išlaidos: 2 000 000 EUR. Ši suma yra orientacinė.

Maksimalus pagalbos intensyvumas: Maksimalus pagalbos intensyvumas yra 40 % bendrojo subsidijos ekvivalento.

Įgyvendinimo data: Pagal reglamento dėl išimties taikymo (Reglamentas (EB) Nr. 1/2004) 19 straipsnyje nurodytas nuostatas, pagalbos schema įsigalioja praėjus 15 d. nuo jos paskelbimo regiono oficialiajame leidinyje dienos ir praėjus 10 darbo dienų nuo šios formos išsiuntimo dienos.

Pagalbos schemos arba individualios pagalbos laikotarpis: Kol bus panaudotos visos fondo lėšos, tačiau tol, kol galioja reglamentas dėl išimties taikymo (Reglamentas (EB) Nr. 1/2004), t.y. iki 2006 m. gruodžio 31 d.

Pagalbos tikslas: Parama MVĮ, patvirtinta kooperatyvų ir jų konsorciumų progamose, galiojančiose ne ilgiau kaip penkerius metus ir numatančiose investicijas, skirtas skatinti kooperatyvų pertvarkymą, restruktūrizaciją, konsolidaciją ir plėtrą. Suinteresuotosios MVĮ privalo laikytis rentabilumo kriterijų ir atitikti minimalius aplinkosaugos, higienos ir gyvūnų gerovės reikalavimus. Pagal Friuli Venezia Giulia regiono kaimo plėtros planą (patvirtintą 2000 m. rugsėjo 29 d. galutiniu Sprendimu (EB) Nr. C (2000) 2902), investicijomis turi taip pat būti siekiama atverti rinkas.

Pagalba teikiama pagal 2003 m. gruodžio 23 d. Reglamento (EB) Nr. 1/2004 7 straipsnį.

Išlaidos finansuojamos remiantis rekapitalizacijos programa

nekilnojamo turto statyba, įsigijimas ir remontas.

naujų įrenginių ir įrangos, įskaitant programinę įrangą, pirkimas ne didesne kaip rinkos kaina; kitos, su nuomos sutartimis susijusios išlaidos (mokesčiai, nuomos palūkanos, refinansavimo išlaidos, bendrosios sąnaudos, draudimo išlaidos) nėra padengiamos.

padengiama iki 12 % bendrųjų sąnaudų, susijusių su ankstesniuose punktuose minėtomis išlaidomis, įskaitant architektų, inžinierių ir ekspertų honorarus, išlaidas, susijusias su galimybių tyrimais, patentų ir licencijų įsigijimu.

Ekonomikos sektorius (-iai): Sutarties I priede išvardytų produktų perdirbimas ir/ar prekyba.

Pagalbą teikiančios institucijos pavadinimas ir adresas:

Direzione centrale delle risorse agricole, naturali, forestali e della montagna Servizio per il credito agrario, la cooperazione e lo sviluppo agricolo Via Caccia, 17 33100 — Udine (I)

Interneto svetainė: www.regione.fvg.it/istituzionale/bur/bur.htm

Pagalbos Nr.: XA Nr. 51/04.

Valstybė narė: Italija

Regionas: Marches

Pagalbos schemos pavadinimas: Pagalba, skirta skatinti kokybiškų žemės ūkio produktų gamybą ir prekybą diegiant verslo vadybos sistemas, atitinkančias nacionalinius ir Bendrijos teisės aktus ar SA 8000, UNI EN ISO 9000 ir 14000 serijų standartus, vykdančias kokybės, aplinkosaugos ir etikos sertifikavimą, įmonėse ir jų filialuose diegiant produktų atsekamumo sistemas, atitinkančias nacionalinius ir Bendrijos teisės aktus bei serijų UNI 10939 ir 11020 standartus ir koreguojant esamų produktų specifikacijas, kad tiktų kokybiškiems gaminiams.

Teisinis pagrindas: Articoli 3, 4 e 6 de la legge regionale10 dicembre 2003, n. 23. „Interventi per il sostegno dei sistemi di certificazione della qualità e della tracciabilità delle produzioni agricole ed agro-alimentari.“

Planuojamos didžiausios išlaidos: Remiantis teisiniame pagrinde nurodytu regioniniu įstatymu, bendra į 2004 m. biudžetą įtraukta suma — 774 685, 35 EUR, kurios daugiausiai 700 000 EUR bus skiriama šioje pagalbos schemoje numatytoms išlaidoms padengti.

Remiantis regioniniu įstatymu, ateinantiems metams planuojamos didžiausios metinės išlaidos — 2 000 000 EUR, kurių daugiausiai 500 000 EUR bus skiriama šioje pagalbos schemoje numatytoms išlaidoms padengti.

Maksimalus pagalbos intensyvumas: Pagalba negali viršyti 60 % reikalavimus atitinkančių išlaidų ir jokiu būdu per trejus metus pagalba vienam gavėjui negali viršyti 100 000 EUR ribos.

Įgyvendinimo data: Nuo 2004 m. ir praėjus 10 darbo dienų nuo Reglamento (EB) Nr. 1/2004 19 straipsnio 1 dalyje nurodytos formos išsiuntimo.

Pagalbos schemos arba individualios pagalbos laikotarpis: Laikotarpis neapibrėžtas. Jis priklauso nuo to, kiek Marches regionas iš biudžeto skirs lėšų.

Pagalbos tikslas: Pagalba, teikiama mažoms ir vidutinėms žemės ūkio įmonėms, savo veiklą vykdančioms žemės ūkio produktų gamybos, perdirbimo ir prekybos sektoriuose, skirta padengti išlaidas už tokią veiklą

Pagalbos gavėjai privalo pagal regioninę pagalbą įdiegtą vadybos sistemą naudoti ne trumpiau nei nurodė Giunta regionale (regiono vykdomoji valdžia).

Komisijos reglamento (EB) Nr. 1/2004 straipsnis: 13 straipsnio 2 dalies a, b, c ir d punktai bei 14 straipsnio 2 dalies c punktas.

Pagalbos gavėjas: Pagalba teikiama Europos bendrijos steigimo sutarties 32 straipsnyje ir I priede nurodytoms mažoms ir vidutinėms žemės ūkio ir žemės ūkio produktų savanoriškoms arba asocijuotoms įmonėms bei regiono teritorijoje veikiantiems ir naujomis kilmės vietos nuorodomis užsiimantiems apsaugos konsorciumams, gamintojų asociacijoms bei skatinamiesiems komitetams.

Remiantis Reglamento (EB) Nr. 1/2004 13 straipsnio 6 ir 7 dalimis bei 14 straipsnio 4 ir 5 dalimi, visi asmenys, įsikūrę teritorijoje, kuri atitinka nustatytus objektyvius kriterijus, gali gauti pagalbą.

Išlaidos:

Reikalavimus atitinkančios išlaidos

Reikalavimus atitinka išlaidos, susijusios su

— Rinkos tyrimais, produktų kūrimu ir dizainu, įskaitant pagalbą, suteiktą už paraiškų dėl kilmės vietos nuorodų pripažinimo ruošimą arba už Bendrijos teisės aktus atitinkančios produktų specifikacijos ruošimą ir už produktų specifikacijos koregavimą ir pritaikymą prie naujų gaminių.

— Kokybės užtikrinimo sistemų tokių, kaip serijos ISO 9000 ar ISO 14000 standartai, diegimu, produktų atsekamumo sistemų, autentiškumo užtikrinimo sistemų, prekybos taisyklių, aplinkosaugos audito sistemos ir socialinės atsakomybės standartų (SA 8000) diegimu.

— Minėtas sistemas naudosiančio personalo mokymu.

— Mokesčiais už pripažintų, sertifikavimu užsiimančių įstaigų pirmą kokybės užtikrinimo sistemų ar kitų panašių sistemų sertifikavimą.

Pagalba taip pat skirta išorės konsultacijų su profesionaliais konsultantais ar pripažintomis konsultavimo įmonėmis dėl kokybės valdymo sistemų diegimo ir specializuotos techninės pagalbos (pvz., dėl prietaisų kalibravimo) išlaidoms padengti.

Reikalavimus neatitinkančios išlaidos

Įstatyminiame potvarkyje Nr. 155/97 numatytos išlaidos, susijusios su vadovėlių apie įmonių savikontrolę sudarymu.

Reikalavimus atitinka išlaidos, padarytos nuo dienos, kai pradedama teikti pagalba.

Sektoriai: Pagalba teikiama EB sutarties I priede nurodytoms mažoms ir vidutinėms žemės ūkio įmonėms, savo veiklą vykdančioms žemės ūkio produktų gamybos, perdirbimo ir prekybos sektoriuose.

Pagalbą teikiančios institucijos pavadinimas ir adresas: REGIONE MARCHE Servizio Sviluppo e Gestione Attività Agricole e Rurali e Servizio Sistema Agroalimentare, Ambiente rurale e Foreste — Via Tiziano 44 — 60100 ANCONA

Interneto svetainė: www.agri.marche.it

Pagalbos Nr.: XA 53/04

Valstybė narė: Belgija

Pagalbos schemos ar įmonės, gaunančios individualią pagalbą, pavadinimas: Užkrečiamos spongiforminės encefalopatijos (USE) tyrimų išankstinis finansavimas

Teisinis pagrindas:

— Reglamentas (EB) Nr. 999/2001

— 2003 m. gruodžio 22 d. įstatymas dėl 2003 metų bendrųjų išlaidų biudžeto

Planuojamos metinės išlaidos pagal schemą arba bendra įmonei suteiktos individualios pagalbos suma: bendra suma privalomiems USE tyrimams galvijams, paskerstiems žmonėms vartoti, yra maždaug 25 700 000 eurų (357 398 x 40 eurų 2003 metams ir maždaug 285 000 x 40 eurų 2005 metams, kaip nustatyta 2004 m. spalio 15 d.), priklausomai nuo to, kada įsigalioja sprendimo projektas dėl USE tyrimų finansavimo.

Maksimalus pagalbos intensyvumas: 40,00 eurų už tyrimą

Įgyvendinimo data: nuo 2003 m. sausio 1

Schemos arba individualios pagalbos trukmė: kol privaloma atlikti USE tyrimus galvijams, paskerstiems žmonėms vartoti, ir kol neįsigalioja Komisijai pateiktas sprendimo projektas dėl USE tyrimų finansavimo.

Pagalbos tikslas: pagrindinis priemonės tikslas yra teikti paramą gyvūnų gamybos sektoriui pagal 2003 m. gruodžio 23 d. Komisijos Reglamento (EB) Nr. 1/2004 dėl EB sutarties 87 ir 88 straipsnių taikymo valstybės pagalbai mažosioms ir vidutinėms įmonėms, kurios verčiasi žemės ūkio produktų gamyba, perdirbimu ir prekyba,15 straipsnio d dalį. Antrinių tikslų nėra. Tinkamas finansuoti išlaidas sudaro: bendros tyrimų išlaidos, įskaitant tyrimo priemonių komplektą, mėginių paėmimo, transportavimo, ištyrimo, saugojimo ir sunaikinimo išlaidas.

Ekonominis sektorius (-iai): schema taikoma gamybos sektoriaus gyvulininkystės subsektoriui.

Pagalbą skiriančios institucijos pavadinimas ir adresas: Federal Agency for the Safety of the Food Chain (FASFC), Avenue Simon Bolivarlaan 30, B-1000 Brussels

Interneto svetainė: www.favv-afsca.fgov.be

Pagalbos Nr.: XA 54/04

Valstybė narė: Belgija

Pagalbos schemos ar įmonės, gaunančios individualią pagalbą, pavadinimas: Užkrečiamos spongiforminės encefalopatijos (USE) tyrimų finansavimas

Teisinis pagrindas:

— Verordening EG 999/2001

— Wet van 22 december 2003 houdende de algemene uitgavenbegroting voor het begrotingsjaar 2004

— Règlement (CE) no 999/2001

— loi du 22 décembre 2003 contenant le budget général des dépenses pour l'exercice budgétaire 2004

Planuojamos metinės išlaidos pagal schemą arba bendra įmonei suteiktos individualios pagalbos suma: bendra suma atlikti privalomus USE tyrimus galvijams, paskerstiems žmonėms vartoti, yra maždaug 12 016 800 eurų (360 000 tyrimų x 33,38 euro per 12 mėnesių) ir skiriasi priklausomai nuo paskerstų galvijų tiriamoje amžiaus kategorijoje, skaičiaus ir datos, kuriai taikomas sprendimas.

Maksimalus pagalbos intensyvumas: 33,38 euro už tyrimą

Įgyvendinimo data:

Schemos arba individualios pagalbos trukmė: kol privaloma atlikti USE tyrimus galvijams, paskerstiems žmonėms vartoti.

Pagalbos tikslas: pagrindinis priemonės tikslas yra teikti paramą gyvūnų gamybos sektoriui pagal 2003 m. gruodžio 23 d. Komisijos Reglamento (EB) Nr. 1/2004 dėl EB sutarties 87 ir 88 straipsnių taikymo valstybės pagalbai mažosioms ir vidutinėms įmonėms, kurios verčiasi žemės ūkio produktų gamyba, perdirbimu ir prekyba,15 straipsnio d dalį. Antrinių tikslų nėra. Tinkamas finansuoti išlaidas sudaro: bendros tyrimų išlaidos, įskaitant tyrimo priemonių komplektą, mėginių paėmimo, transportavimo, ištyrimo, saugojimo ir sunaikinimo išlaidas.

Ekonominis sektorius (-iai): schema taikoma gyvūnų produkcijai.

Pagalbą skiriančios institucijos pavadinimas ir adresas: Federal Agency for the Safety of the Food Chain (FASFC), Avenue Simon Bolivarlaan 30, B-1000 Brussels

Interneto svetainė: www.favv-afsca.fgov.be

Pagalbos Nr.: XA 56-04

Valstybė narė: Jungtinė Karalystė

Regionas: Anglija

Pagalbos schemos arba įmonės, gaunančios individualią pagalbą, pavadinimas: Ūkininkų savitarpio pagalbos grupės — bandomoji schema (Anglija)

Teisinis pagrindas: Ši schema nėra numatyta įstatymuose. Agriculture Act 1986 (1 skirsnyje) yra teisinis pagrindas, kuriuo remdamasi vyriausybė gali konsultuoti bet kuriais žemės ūkio veiklos klausimais.

Pagal šią schemą planuojamos metinės išlaidos: £117 750

Didžiausias pagalbos intensyvumas: Didžiausias pagalbos intensyvumas yra 100 %. Kiekvienas dalyviui bus suteiktas £235.50 vertės paslaugų, ir tai yra didžiausia pagal šią schemą suteikiamos pagalbos suma.

Įgyvendinimo data: Ūkininkams turėtų būti suteikta galimybė registruotis nuo spalio 22 d., ir pirmieji susitikimai įvyks po 2004 m. lapkričio 1 d.

Pagalbos schemos arba individualios pagalbos laikotarpis: Schema bet kuriuo metu galės pasinaudoti nauji dalyviai. Pagal šią schemą finansuojama veikla turės būti vykdoma po 2004 m. lapkričio 1 d. ir iki 2005 m. kovo 31 d.

Pagalbos tikslas: Šios schemos tikslas yra išbandyti naujus mechanizmus, kurie padėtų burti ūkininkus skatinant juos dalintis sektoriaus žiniomis ir geriausia praktika. Mechanizmai sudarys sąlygas burti diskusijas grupes, kurios aptarinėtų konkrečius ūkininkavimui svarbius klausimus. Pagalba išmokama laikantis Reglamento Nr. 1/2004 14 straipsnio nuostatomis, o dengiamos išlaidos yra mokymo programų organizavimo išlaidos ir kartais — dalyvių kelionės ir pragyvenimo išlaidos.

Ekonomikos sektorius(-iai): Schema taikoma tik tiems verslininkams, kurie aktyviai dalyvauja žemės ūkio produktų gamyboje. Schema gali pasinaudoti bet kokią žemės ūkio produkciją gaminantys verslininkai.

Pagalbą teikiančios institucijos pavadinimas ir adresas:

Department for Environment, Food & Rural Affairs Challenge Fund: Self-help groups for farmers — pilot project Area 4A Ergon House London United Kingdom SW1P 2JR

Tinklalapis: www.defra.gov.uk/farm/state-aid/setup/exist-exempt.htm

Spausti „Self-help groups for farmers — pilot scheme“. Arba galima susirasti tiesiogiai

www.defra.gov.uk/farm/state-aid/setup/schemes/self-help.pdf.

Pagalbos numeris: XA 57/04

Valstybė narė: Italija

Regionas: Bolzano autonominė provincija

Pagalbos schemos pavadinimas: Pagalbos žemės ūkio valdų draudimo įmokoms, skirtoms padengti nepalankių klimato sąlygų padarytiems nuostoliams, teikimo kriterijai ir sąlygos

Teisinis pagrindas: Legge Provinciale 14 dicembre 1998, n. 11, art. 4, lettera k

Decreto legislativo 29 marzo 2004, n. 102

Planuojamos provincijos metinės išlaidos: 3 000 000,00 EUR

Maksimalus pagalbos intensyvumas: 50 % arba 80 %, atsižvelgiant į nuostolius

Įgyvendinimo data: 10 dienų po pranešimo (2004 m. spalio mėn.)

Pagalbos schemos laikotarpis: neribotas

Pagalbos tikslas: Remti žemės ūkio valdas prevencinėmis priemonėmis tam, kad jos galėtų kovoti su žemės ūkio gamybai padarytais nuostoliais — Reglamento (EB) Nr. 1/2004 11 straipsnis.

Ekonomikos sektorius: augaliniai produktai (vaisiai, vyninės vynuogės)

Institucijos pavadinimas ir adresas: Provincia Autonoma di Bolzano, Ripartizione Agricoltura, 39100 Bolzano, via Brennero 6

Interneto svetainė: http://www.provinz.bz.it/landwirtschaft/dema/dema_getreso.asp?DRES_ID=1865

Pagalbos Nr.: XA 59-04

Valstybė narė: Jungtinė Karalystė

Regionas: Kambrija

Pagalbos schemos ar įmonės, gaunančios individualią pagalbą, pavadinimas: Distinctly Cumbrian Agricultural Produce Scheme

Teisinis pagrindas: Section 5 of the Regional Development Agencies Act 1998

Planuojamos metinės išlaidos pagal schemą arba bendra įmonei suteiktos individualios pagalbos suma: 12.11.2004 — 30.6.2005: 830 000 svarų sterlingų

1.7.2005 — 30.6.2006: 1 200 000 svarų sterlingų

1.7.2006 — 30.6.2007: 900 000 svarų sterlingų

Maksimalus pagalbos intensyvumas: Mažos kapitalo dotacijos 40 %

Didelės dotacijos 25 %

Dotacijos interneto svetainės kūrimui 50 %

Įgyvendinimo data: Schemai naujas paraiškas bus galima teikti iki 2004 m. gruodžio 12 d.

Pagalbos schemos arba individualios pagalbos laikotarpis: Paraiškas pagal didelių ir mažų dotacijų schemas bus galima teikti iki 2006 m. gruodžio 31 d.

Paraiškas pagal Interneto svetainės kūrimo dotacijų schemą bus galima teikti iki 2007 m. kovo 31 d.

Paskutinius reikalavimus dėl dotacijų mokėjimo visais atvejais galima teikti iki 2007 m. birželio 30 d.

Pagalbos tikslas: Schemos tikslas yra padėti atstatyti ir sustiprinti Kambrijos kaimo ekonomiką skatinant Kambrijos pridėtinės vertės produktų perdirbimą, platinimą ir pardavimą.

Didelių ir mažų dotacijų schemos įgyvendinamos pagal Reglamento (EB) Nr. 1/2004 7 straipsnį (dėl perdirbimo ir pardavimo investicijų). Tinkamos finansuoti išlaidos

Interneto svetainės kūrimo dotacijų schema įgyvendinama pagal Reglamento 1/2004 14 straipsnį. Tinkamos finansuoti išlaidos yra konsultavimo mokesčiai.

Sektorius (-iai): Schema taikoma žemės ūkio produktų perdirbimui ir pardavimui. Visi subsektoriai gali pretenduoti į pagalbą, išskyrus produktų, kurie yra pieną ir pieno produktus imituojantys ir pakeičiantys produktai, gamybą ir pardavimą ir cukraus arba cukraus produktų perdirbimą ir pardavimą.

Pagalbą teikiančios institucijos pavadinimas ir adresas:

Distinctly Cumbrian Rural Enterprise Centre Redhills PENRITH United Kingdom CA11 0DT

Interneto svetainė: www.defra.gov.uk/farm/state-aid/setup/exist-exempt.htm

Spragtelti „Distinctly Cumbrian Agricultural Produce Scheme“ Taip pat galima tiesiogiai rinktis:

http://defraweb/farm/state-aid/setup/schemes/cumbrian-aps.pdf

Kita informacija: Schemą sudaro 3 priemonės

Pagalbos numeris: XA-60/04

Valstybė narė: Nyderlandai

Pagalbos schemos arba įmonės, gaunančios individualią pagalbą, pavadinimas: Subsidijos partnerystės organizavimo išlaidoms padengti

Teisinis pagrindas: Kaderwet LNV-subsidies (artikelen 2 en 4)

Planuojamos metinės išlaidos pagal schemą arba bendra įmonei suteiktos individualios pagalbos suma: Planuojamos metinės išlaidos pagal schemą sudaro 2 milijonus EUR, iš kurių 1,4 milijono EUR — techninei ūkininkų paramai.

Maksimalus pagalbos intensyvumas: Maksimalus pagalbos intensyvumas sudaro maždaug 535 EUR kiekvienam ūkininkui per metus. Maksimalus pagalbos intensyvumas priklauso nuo kelių veiksnių: 1. agrarinės aplinkosaugos asociacijos ar kitokios partnerystės organizacijos dydžio; 2. ūkininkų narių skaičiaus; 3. pagal reglamento dėl pagalbos agrarinės aplinkosaugos vadybai įvadinės dalies 2 straipsnio a punktą pagalbos partnerystės vadybai nustatyto hektarų skaičiaus ir/arba pagal to paties reglamento įvadinės dalies 2 straipsnio b punktą pagalbos kraštovaizdžių apsaugai nustatyto hektarų skaičiaus.

Pagalba neturi viršyti maksimalios ribos, nustatytos reglamentu (EB) Nr. 1/2004. Pagalbos schemos nuostatose patikslinama, kad pagalba negali viršyti 100 000 EUR kiekvienam ūkininkui per trejus metus.

Įgyvendinimo data: Per 10 darbo dienų nuo Europos Komisijos patvirtinimo apie gautą prašymą

Pagalbos schemos arba individualios pagalbos laikotarpis: Tai nauja 2004—2014 m. laikotarpį apimanti schema. Pagal reglamentą taikoma pagalba gali būti teikiama daugiausia šešerių metų laikotarpiui. Pateikti pagalbos prašymą galima ne vėliau kaip 2009 m. gegužės mėn. 1 d.

Pagalbos tikslas: Pagalbos tikslas yra teikti ūkininkams techninę paramą agrarinės aplinkosaugos srityje (kaip apibrėžta reglamento (EB) Nr. 1/2004 14 straipsnyje). Pagalba gali būti teikiama techninės paramos išlaidoms padengti: veiklos, skirtos lavinimui, profesionalumo ir ekologinės vadybos ugdymui, užimtumo skatinimui, konsultacijoms prašymų teikimo ir administracinio valdymo klausimais, išlaidoms.

Ekonomikos sektorius(-iai): Ūkininkai, taikantys arba ketinantys taikyti savo ūkiuose agrarinės aplinkosaugos vadybą. Tai gali būti gyvulių augintojai arba žemdirbiai.

Pagalbą teikiančios institucijos pavadinimas ir adresas: Ministerie van LNV (p/a Dienst Regelingen, Postbus 965, 6040 AZ Roermond)

Interneto svetainė: www.hetlnvloket.nl

Kita informacija: Pagalba partnerystės organizavimo išlaidoms padengti bus teikiama techninės paramos ūkininkams sektoriuje, kaip apibrėžta reglamento dėl išimties 14 straipsnyje. Pagalba partnerystei — lavinimui, profesionalumo ir ekologinės vadybos ugdymui, užimtumo skatinimui, konsultacijoms prašymų teikimo ir administracinio valdymo klausimais — teikiama siekiant pagerinti kolektyvią aplinkosaugos vadybą bei įgūdžius. Pagalba nėra tiesiogiai išmokama ūkininkams, tačiau jiems yra naudinga. Ūkininkai dalyvauja partnerystės organizacijose, kurios veikia jų labui.

Pagalba partnerystės organizavimo išlaidoms padengti apibrėžta reglamento dėl pagalbos agrarinės aplinkosaugos vadybai 8 skyriuje. Ji teikiama pagal reglamente nustatytą tvarką. Reglamentas dėl pagalbos agrarinės aplinkosaugos vadybai buvo patvirtintas 2001 m. spalio 9 d. Komisijos sprendimu C (2001) 2814. Pagalba partnerystės organizavimo išlaidoms padengti teikiama tik tuo atveju, kai suteikiama reglamento dėl pagalbos agrarinės aplinkosaugos vadybai įvadinės dalies 2 straipsnio a punkte numatyta pagalba partnerystės vadybai ir/arba to paties reglamento įvadinės dalies 2 straipsnio b punkte numatyta pagalba kraštovaizdžių apsaugai. Kolektyvi aplinkosaugos vadyba skatinama, kai pagalba kolektyviai aplinkosaugos vadybai taikoma už didesnį hektarų skaičių. Kolektyvi aplinkosaugos vadyba ekologijos požiūriu yra vertingesnė, negu individuali vadyba. Partnerystės tikslas — siekti optimalios aplinkosaugos vadybos.

Tačiau pagalba partnerystės organizavimo išlaidoms padengti yra kitokia pagalbos schema. Priešingai negu toliau įvardyta išimtis dėl pagalbos vadybai bei pagalbos kraštovaizdžių apsaugai — pagalba nėra susijusi su aplinkosauga. Pagalba teikiama partnerystės organizavimu laikomos veiklos išlaidoms padengti. Išlaidos neapima su tam tikrų žemės sklypų ir/arba kraštovaizdžio plėtra, vadyba ir/arba priežiūra susijusios veiklos.

Iš reglamento projekto matyti, kad reglamento dėl pagalbos agrarinei aplinkosaugos vadybai 8 skyriuje numatyta galimybė teikti pagalbą veiklai, kuri neįeina į reglamento (EB) Nr. 1/2004 taikymo sritį.

Visų pirma tai pagalba veiklai, kuri nėra laikoma parama. Ji skirta veiklai, kuri pirmiausia yra naudinga partnerystei, ypač tai veiklai, kuria siekiama išplėsti agrarinės aplinkosaugos vadybos taikymo sritį ir sustiprinti agrarinės aplinkosaugos vadybos projekte dalyvaujančių šalių bendradarbiavimą.

Pagalba taip pat gali būti teikiama su kokybės užtikrinimu, kontrole ir ataskaitų rengimu susijusiai veiklai, kuri taip pat gali būti laikoma agrarinės aplinkosaugos priemonėmis. Pagalba šiai veiklai kol kas neteikiama. Apie tokios kategorijos pagalbos teikimo sąlygas netrukus jums bus pranešta nustatyta tvarka. Minėta pagalba bus teikiama tik Komisijai patvirtinus.

Pagalbos Nr.: XA 63/04

Valstybė narė: Vokietijos Federacinė Respublika

Regionas: Bade-Wurtemberg

Pagalbos schemos pavadinimas: Direktyva dėl kraštovaizdžių išsaugojimo/Subsidijos gamintojų grupių organizacijai.

Planuojamos metinės išlaidos pagal schemą: apie 10 000 EUR

Maksimalus pagalbos intensyvumas: 90 % reikalavimus atitinkančių išlaidų pirmaisiais metais, 70 % antraisiais metais, iki 50 % trečiaisiais metais, iki 30 % ketvirtaisiais metais ir iki 20 % penktaisiais metais.

Įgyvendinimo data: Tęstinis įgyvendinimas

Pagalbos schemos trukmė: Iki 2007 6 30

Pagalbos tikslas: Subsidijos gamintojų grupių organizacijai, kurių tikslas–gamtos apsauga, kraštovaizdžių išsaugojimas ir kaimo inžinierijos darbų vykdymas prekiaujant ekologiškais ar regioniniais žemės ūkio produktais, arba produktais, susijusiais su kraštovaizdžių išsaugojimu.

Sektorius(-iai), kuriam(-iems) taikoma pagalbos schema: Įvairūs sektoriai, susiję su gamtos apsauga, kraštovaizdžių išsaugojimu ir kaimo inžinierijos darbų vykdymu visuomenės labui.

Pagalbą teikiančios institucijos pavadinimas ir adresas: Ministerium für Ernährung und Ländlichen Raum (1), Kernerplatz 10, 70182 Stuttgart,

taip pat keturios regioninės Land de Bade-Wurtemberg prefektūros.

Tinklalapis: http://www.landwirtschaft-mlr.baden-wuerttemberg.de/

Pagalbos Nr.: XA 64/04

Valstybė narė: Vokietijos Federacinė Respublika

Regionas: Bade-Wurtemberg

Pagalbos schemos pavadinimas: Direktyva dėl kraštovaizdžių išsaugojimo/vadyba ir konsultacijos

Planuojamos metinės išlaidos pagal schemą: apie 500 000 EUR

Maksimalus pagalbos intensyvumas: Iki 90 % reikalavimus atitinkančių išlaidų.

Įgyvendinimo data: Tęstinis įgyvendinimas

Pagalbos schemos trukmė: Iki 2007 6 30

Pagalbos tikslas: Vadyba ir konsultacijos siekiant iš dalies pakeisti priemones, skatinančias gamtos apsaugą, kraštovaizdžių išsaugojimą ir kaimo inžinierijos darbų vykdymą visuomenės labui.

Sektorius(-iai), kuriam(-iems) taikoma pagalbos schema: Įvairūs žemės ūkio sektoriai, kuriems teikiama techninė pagalba, kurios tikslas–gamtos apsauga, kraštovaizdžių išsaugojimas ir kaimo inžinierijos darbų vykdymas visuomenės labui.

Pagalbą teikiančios institucijos pavadinimas ir adresas: Ministerium für Ernährung und Ländlichen Raum (2), Kernerplatz 10, 70182 Stuttgart,

keturios Land de Bade-Wurtemberg regioninės prefektūros, taip pat žemesnio lygio valdžios institucijos, atsakingos už gamtos apsaugą, kaimo inžinieriją ir agronomiją.

Tinklalapis: http://www.landwirtschaft-mlr.baden-wuerttemberg.de/

Pagalbos Nr.: XA 65/04

Valstybė narė: Vokietijos Federacinė Respublika

Regionas: Freistaat Bayern (Bavarija)

Pagalbos schemos pavadinimas arba įmonės, gaunančios individualią pagalbą, pavadinimas: Bavarijos aplinkos kreditavimo programa (Bayerisches Umweltkreditprogramm)

Teisinis pagrindas: Richtlinie für Darlehen an mittelständische Unternehmen der gewerblichen Wirtschaft zur Förderung von Umweltschutz- und Energieeinsparungsmaßnahmen (gemeinsame Bekanntmachung der Bayerischen Staatsministerien für Umwelt, Gesundheit und Verbraucherschutz und für Wirtschaft, Infrastruktur, Verkehr und Technologie)

Planuojamos metinės išlaidos pagal schemą arba įmonei suteiktos individualios pagalbos bendra suma: Bendra metinė suma–apie 3 milijonai eurų

Maksimalus pagalbos intensyvumas: Lengvatinės paskolos subsidijos ekvivalentas siekia daugiausia 15 % mažosioms įmonėms ir 7,5 %–vidutinėms įmonėms.

Įgyvendinimo data: Numatyta 2004 12 01

Pagalbos schemos arba individualios pagalbos trukmė:

Pagalbos tikslas: Pagalba investicijoms teikiama mažosioms ir vidutinėms įmonėms, kurios perdirba arba prekiauja žemės ūkio produktais pagal EB sutarties I priedą pagal Reglamento (EB) Nr. 1/2004 7 straipsnio nuostatas. Kalbama apie lengvatines paskolas, kurios neviršija 15 % subsidijos ekvivalento mažosioms įmonėms ir 7,5 %–vidutinėms įmonėms.

Paskolos yra skirtos padėti pramonės sektoriuje veikiančioms MVĮ pačioms investuoti į aplinkos apsaugą, ypač jas derinant su kitomis įmonės investicijomis, taip prisidant prie reikšmingo aplinkos būklės gerinimo.

Sektorius(-iai), kuriam(-iems) taikoma pagalbos schema: Komercinių įmonių vykdomas žemės ūkio produktų perdirbimas ir prekyba. Pagalba netaikoma produktų, kurie imituoja arba pakeičia pieną ir pieno produktus, gamybai ir prekybai, taip pat cukraus perdirbimui ir prekybai.

Pagalbą teikiančios institucijos pavadinimas ir adresas: LfA Förderbank Bayern

Königinstraße 17

80539 München

Tinklalapis: Direktyvos dėl paskolų mažosioms ir vidutinėms pramonės įmonėms, skatinant aplinkos apsaugos ir energijos taupymo priemones, tekstą bus galima rasti adresu:

http://www.stmugv.bayern.de/de/wirtschaft/kredit.htm

Kita informacija: Remiantis direktyvos III punktu, bendroji išimtis netaikoma užterštų zonų nustatymo ir valymo priemonėms. Direktyvoje yra nurodoma, kad galiojančiuose Bendrijos Reglamentuose (EB) Nr. 69/2001, 70/2001 ir 1/2004 nustatyta bendroji išimtis nustoja galioti 2007 m. birželio 30 d. Šie teisės aktai, kaip ir visos pagalbos schemai taikomos atskiros priemonės, priderintos prie Reglamento Nr. 1/2004 galimų pakeitimų. Komisijai apie tai bus pranešta.

(1) Mitybos ir kaimo ministerija

(2) Mitybos ir kaimo ministerija